เผยอัตราส่วนแข่งขันชิงเก้าอี้ม.1 ร.ร.ดัง
ผู้บริหาร สพฐ.แบ่งสายตรวจเยี่ยม พลาดยังมีลุ้นจับฉลากอีกรอบ 18 โรง,นายชลำ อถรรธรรม ผอ.สำนักนโยบายและแผนการศึกษาขั้นพื้นฐาน สำนักงานคณะกรรมการการศึกษาขั้นพื้นฐาน (สพฐ.) เปิดเผยว่า ตามที่ สพฐ.เปิดรับสมัครนักเรียนชั้น ม. 1 ปีการศึกษา 2559 ทั่วประเทศตั้งแต่วันที่ 20-24 มี.ค.ที่ผ่านมา พบว่า สำนักงานเขตพื้นที่การศึกษามัธยมศึกษาเขต (สพม.) กรุงเทพมหานคร 1 มี ร.ร.ในพื้นที่ 67 โรง มีผู้สมัคร 23,107 คน แผนรับ 17,740 คน โดย ร.ร.ที่มีผู้สมัครมากที่สุด 5 อันดับแรก ได้แก่ ร.ร.สวนกุหลาบวิทยาลัย สมัคร 1,185 คน รับ 300 คน อัตราแข่งขัน 1:3.95 ร.รโยธินบูรณะ สมัคร 996 คน รับ 300 คน อัตราแข่งขัน 1:3.32 ร.ร.รัตนโกสินทร์สมโภชบางขุนเทียน สมัคร 970 คน รับ 500 คน อัตราแข่งขัน 1:1.94 ร.ร.สามเสนวิทยาลัย สมัคร 898 คน รับ 300 คน อัตราแข่งขัน 1:2.99 และ ร.ร.ศึกษานารี สมัคร 871 รับ 450 คน อัตราแข่งขัน 1:1.94 สพม.กทม.เขต 2 มี ร.ร.ในพื้นที่ 52 โรง มีผู้สมัคร 27,314 คน แผนรับ 20,810 คน ร.ร.ที่มีผู้สมัครมากที่สุด 5 อันดับแรก ได้แก่ ร.ร.เตรียมอุดมศึกษาพัฒนาการ สมัคร 1,309 คน รับ 650คน อัตราแข่งขัน 1:2.02 ร.ร.ฤทธิยะวรรณาลัย สมัคร 1,196 คน รับ 600 คน อัตราแข่งขัน 1:2 ร.ร.หอวัง สมัคร 1,182 คน รับ 650 คน อัตราแข่งขัน 1:1.82 ร.ร.บดินทรเดชา (สิงห์ สิงหเสนี) สมัคร 1,109 คน รับ 600 คน อัตราแข่งขัน 1:1.85 และ ร.ร.บดินทรเดชา (สิงห์ สิงหเสนี) 2 สมัคร 1,040 คน รับ 550 คน อัตราแข่งขัน 1:1.89 ขณะที่ ร.ร.เตรียมอุดมศึกษาที่รับเฉพาะนักเรียนชั้น ม.4 มีผู้สมัคร 11,417 คน รับ 1,480 คน อัตราแข่งขันอยู่ที่ 1:7.71,ผู้สื่อข่าวรายงานว่า วันที่ 26 มี.ค. ซึ่งเป็นวันสอบคัดเลือก ม.1 ทั่วประเทศ ผู้บริหาร สพฐ. ได้แบ่งสายออกตรวจเยี่ยมการสอบ สำหรับแผนการรับนักเรียนทั่วประเทศ แบ่งเป็น อนุบาล 1 จำนวน 420,000 คน ป.1 จำนวน 540,000 คน ม.1จำนวน 600,000 คน และ ม. 4 จำนวน 400,000 คน กรณีที่สอบไม่ได้จะมีการจับฉลากอีกครั้งวันที่ 3 เม.ย. จำนวน 18 โรง เป็น ร.ร.ในกรุงเทพมหานคร 5 โรง ได้แก่ ร.ร.เตรียมอุดมศึกษาพัฒนาการ ร.ร.นวมินทราชินูทิศเตรียมอุดมศึกษาน้อมเกล้า ร.ร.เตรียมอุดมศึกษาน้อมเกล้า ร.ร.บดินทรเดชา (สิงห์ สิงหเสนี) 2 ร.ร.สุรศักดิ์มนตรี และต่างจังหวัด 13 โรง อาทิ ร.ร.บางบัวทอง ร.ร.วัดเขมาภิ-ตาราม ร.ร.เบญจมราชานุสรณ์ ร.ร.ปากเกร็ด ร.ร.รัตนาธิเบศร์ จ.นนทบุรี เป็นต้น หากสอบและจับฉลากไม่ได้ ยังไม่มีที่เรียน ให้เขียนคำร้อง ณ สำนักงานเขตพื้นที่การศึกษามัธยมศึกษาหรือ ร.ร.ใกล้บ้าน ระหว่างวันที่ 6-10 เม.ย. ประกาศผลการจัดหาที่เรียนและรายงานตัววันที่ 17 เม.ย.
สำนักงานเขตพื้นที่การศึกษามัธยมศึกษาเขต (สพม.) กรุงเทพมหานคร 1 มี ร.ร.ในพื้นที่ 67 โรง มีผู้สมัคร 23,107 คน แผนรับ 17,740 คน โดย ร.ร.ที่มีผู้สมัครมากที่สุด 5 อันดับแรก ได้แก่ ร.ร.สวนกุหลาบวิทยาลัย สมัคร 1,185 คน รับ 300 คน
ข่าวการศึกษา,ชลำ อถรรธรรม,นักเรียน ม.1,เปิดรับสมัคร,อัตราการแข่งขันสูง,สพฐ.,สำนักงานคณะกรรมการการศึกษาขั้นพื้นฐาน,สอบคัดเลือก,สอบคัดเลือก ม.1,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ